31. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Δ. 52956 της 21 Αυγ./4 Σεπτ. 1975 (ΦΕΚ Β΄ 922) Περί απλουστεύσεως ισχύοντος τιμολογίου και αυξήσεως της τιμής του ύδατος. Έχοντες υπ’ όψει: α)Τας διατάξεις Νόμων και Συμβάσεων, τας διεπούσας την ύδρευσιν της περιοχής Αθηνών-Πειραιώς-Περιχώρων. β)Τας δια του υπ’ αριθ. Π.Δ. 806/19.12.1974 εγγράφου της Εταιρείας Υδάτων, υποβληθείσας προτάσεις απλουστεύσεως του ισχύοντος τιμολογίου και αναπροσαρμογής του ισχύοντος τιμολογίου ύδατος. γ)Το γεγονός ότι το εφαρμοζόμενον τιμολόγιον ύδατος ισχύει από του έτους 1956. δ)Τας έκτοτε επελθούσας σημαντικάς αυξήσεις των τιμών των ημερομισθίων και υλικών, συνεπεία των οποίων αι εισπράξεις της εκμεταλλεύσεως της υδρεύσεως δεν επαρκούν πλέον ούτε δια την κάλυψιν των στοιχειωδών δαπανών ταύτης. ε)Την ανάγκην εκτελέσεως μεγάλης εκτάσεως και δαπάνης έργων δια την βελτίωσιν, συμπλήρωσιν και επέκτασιν του εσωτερικού Υδραγωγείου. ς)Την υπ’ αριθ. 151/24.2.75 γνωμοδότησιν του Συμβουλίου Δημοσίων Έργων. ζ)Απόφασιν της συντονιστικής επιτροπής εξ Οικονομικών Υπουργών επί της απλουστεύσεως του ισχύοντος τιμολογίου και αυξήσεως της τιμής του ύδατος (Συνεδρίασις υπ’ αριθ. 24 της 1.7.1975). η)Την υπ’ αριθ. Δ. 52773/5.8.75 κοινήν απόφασιν του Υπουργού Οικονομικών και ημών, αποφασίζομεν: Α)Εγκρίνομεν την απλούστευσιν του ισχύοντος τιμολογίου ύδατος (των υπό την διαχείρισιν της Ε.Ε.Υ. εγκαταστάσεων υδρεύσεως Πρωτευούσης), συμπτυσσομένων των νυν υφισταμένων κατηγοριών, και την αναπροσαρμογήν τούτου ως κατωτέρω: Κατηγορία Ι: Γενικόν Τιμολόγιον-οικιακά 1.Δια μηνιαίαν κατανάλωσιν από 0 μέχρις 20Μ3 δρχ. 9/μ3. 2.Δια μηνιαίαν κατανάλωσιν από 21 Μ3 και άνω δρχ. 10/μ3. Κατηγορία ΙΙ: Βιομηχανικά, επαγγελματικά (αρτοποιεία, Ξενοδοχεία κλπ.) ΟΛΠ, Δήμου Κηφισίας. Κοινοχρήστων κρουνών: α)Δια το σύνολον της κατηγορίας ταύτης πλην κοινοχρήστων κρουνών. Δια μηνιαίαν κατανάλωσιν: 1.0-1000Μ3 6 Δρχ./Μ3. 2.1001-5000Μ3 5 Δρχ./Μ3. 3.5001 και άνω 4 Δρχ./Μ3. β)Κοινοχρήστων κρουνών, ανεξαρτήτως μηνιαίας καταναλώσεως 6 Δρχ./Μ3. Κατηγορία ΙΙΙ: (Δημόσια, Δημοτικά, Φιλανθρωπικά) 4 Δρχ./Μ3. Κατηγορία ΙV: Πυροσβεστικαί εγκαταστάσεις ακινήτων Μηνιαία επιβάρυνσις των δι’ ιδιαιτέρας παροχής συνδεδεμένων μετά του δικτύου υδρεύσεως πυροσβεστικών εγκαταστάσεων ακινήτων: α)Δρχ. 80 ανά 10.000Μ3 εξυπηρετουμένου όγκου ακινήτου ή κλάσμα αυτού, δι’ ακίνητα των κατηγοριών Ι και ΙΙ. β)Δραχ. 40 ανά 10.000 Μ3 εξυπηρετουμένου όγκου ακινήτου ή κλάσμα αυτού προκειμένου περί κτιρίων του Δημοσίου, των Δήμων ή Κοινοτήτων, των Φιλανθρωπικών Ιδρυμάτων και των Νομικών Προσώπων Δημοσίου Δικαίου. (Αντί για τη σελ. 709(δ) Σελ. 709(ε) Τεύχος ΙΑ-8-3 Σελ. 131 Ύδρευση Λεκανοπεδίου Αθηνών 23.Ι.β.30-31 Β)Καταργούμεν τας επιβαρύνσεις: α)δι’ έξοδα συντηρήσεως, επισκευής και αντικαταστάσεως μετρητού, και β)της μηνιαίας εισφοράς. Γ)Τροποποιούμεν την υπ’ αριθ. Δ63161/1967 ημετέραν απόφασιν περί επιβολής εισφοράς εις την τιμήν του ύδατος, δια την κατασκευήν των Νέων Έργων Υδρεύσεως, ως κάτωθι: 1.Η παρ. 1 αντικαθίσταται υπό της ακολούθου: Το ποσοστόν της εισφοράς επί της τιμής του ύδατος, δια την κατασκευήν των νέων έργων υδρεύσεως, άνευ οιωνδήποτε ετέρων επιβαρύνσεων επί της τιμής ταύτης, καθορίζεται ενιαίον, 40%, εφ’ όλων των κατηγοριών. 2.Η παρ. 2 καταργείται. 3.Εις το εδάφ. β της παρ. 4 διαγράφεται η λέξις «ετησίων». Δ)Το νέον τιμολόγιον θα εφαρμοσθή από 1ης Σεπτ. 1975, ο λογαριασμός δηλαδή βάσει νέων τιμών του μηνός Σεπτεμβρίου, θα πληρωθή τον μήνα Οκτώβριον ε.έ. 32. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΕΣΩΤΕΡΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. ΕΔ5/012/12 της 14/26 Ιαν. 1982 (ΦΕΚ Β΄ 31) Αναπροσαρμογή της τιμής του νερού και απλοποίηση του τιμολογίου υδρεύσεως που εφαρμόζεται σήμερα. Τροποποιήθηκε από την ΕΔ5/011/75/28 Φεβρ.-14 Απρ. 1983 (ΦΕΚ Β΄ 188) απόφ. Υπ. Εθν. Οικον. Εσωτ. και Δημ. Έργων, επίσης από την ΕΔ5/09/87/4-5 Σεπτ. 1985 (ΦΕΚ Β΄ 519) απόφ. Υπ. Εσωτ. και Δημ. Τάξης, Εθν. Οικον., Περιβάλ. Χωρ. και Δημ. Έργων. Επίσης από την ΕΔ5/08/134/19-31 Δεκ. 1985 (ΦΕΚ Β΄ 784) απόφ. Υπ. Εσωτερικών και Δημ. Τάξης, Εθν. Οικον. και Περιβάλ. Χωροτ. και Δημ. Έργων.